### | | | | --- | --- | | | | | --- | | **Byråd** 27. november 2018 Sagsnr. 710-2014-61390 Dok.nr. 710-2018-432108 Jannie Pedersen | | 185.                Anlægsbevilling til trafikløsninger i Hadsten - Åbent

###

|  |  |
| --- | --- |
| Tidl. politisk behandling | PU, 12.06.18, pkt. 30, TM-U, 14.06.18, pkt. 54 |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet skal i denne sag tage stilling til bevilling af 1
mio. kr., som er afsat i Budget 2018-21 (A-209) til infrastrukturfond og omfartsvej
i Hadsten.

Sagen er en genoptagelse af sagen om anlægsbevilling til en
ny omfartsvej ved Hadsten, som blev behandlet på møder i [adresse]
2018 og Teknik- og Miljøudvalget 14. juni 2018. Her blev det besluttet at
udsætte sagen.

Byrådet har i Budget 2019-22 (A-221) besluttet at tage
aftalen om etablering af omfartsvej op til genovervejelse med henblik på at
vurdere alternative trafikale løsninger i Hadsten og eventuelt andre steder.

Der er peget på, at mængden af
tung trafik ved [adresse] ønskes begrænset for at skabe større sikkerhed
for krydsende skoleelever, samt reducere støjgener for beboere på [adresse].
Der er også peget på, at broen, som fører Skovvej over [adresse] i Hadsten,
giver problemer for trafikken på [adresse] på grund af lav højde.

**VURDERING**

Teknik og Kultur har på den baggrund vurderet to alternative
løsninger til det tidligere forslag til en ny omfartsvej:

· Omlægning og nedbringelse af tung trafik på [adresse] i Hadsten.

· Ny bro v/ Skovvej/[adresse] i Hadsten.

Det anbefales, at der etableres en ny vej fra rundkørslen på
[adresse], som forbindes til [adresse]. Se vedlagte kortbilag.  Denne
strækning vil svare til en del af den omfartsvej, som Byrådet besluttede i
Budget 2018-2021. Vejstrækningen vil kunne indgå i en eventuel senere
etablering af en omfartsvej i fuld længde uden om Hadsten.

Den foreslåede løsning indeholder følgende delprojekter:

· Forlængelse af [adresse]Nygårdsvænget inklusiv tilslutning
til [adresse].

· [adresse]: Krydsombygning inklusiv etablering
af venstresvingsbane og signalanlæg.

· Ændring af vigepligtsforhold i krydset [adresse]
Rita Jespersen.

· Etablering af forbud mod lastbilkørsel på [adresse] mellem
[adresse] og [adresse].

Etablering af nødvendig skiltning vedrørende ovenstående.

Der foreslås samtidig en ny bro til gående og cyklister i
stedet for den nuværende bro [adresse]. Projektet indeholder
udskiftning af den eksisterende vejbro med en ny stibro, hvilket nødvendiggør
spærring af Skovvej for gennemkørende trafik. Den nye bro skal være højere og
dermed give mulighed for, at højere lastbiler kan passere under broen. Broen
skal have frihøjde på minimum 4,5 meter, sammenlignet med 3,9 meter i dag. Den
øgede frihøjde vil betyde, at lastbiler med højt læs kan passere under broen.

Teknik og Kultur foreslår, at Teknik- og Miljøudvalget tager
stilling til de konkrete projekter, når projekteringen er gennemført.

**ØKONOMI**

Der er for budgetårene 2019 og 2020 afsat rådighedsbeløb på
hhv. 6 mio. kr. og 13 mio. kr. til projektet. Efter skitseprojekteringen for
omfartsvejen kendes et estimat for den samlede anlægspris for omfartsvejen.

En begrænsning af den tunge trafik på [adresse] kræver
udbygning og ombygning mv. af det eksisterende vejnet, og udgifterne hertil
skønnes til ca. 10,5 mio. kr.

En stibro vil kunne etableres som en lettere konstruktion,
hvor akitektonisk kvalitet vægtes højt i forhold til den nuværende betonbro.
Udgiften til denne broløsning skønnes overslagsmæssigt til ca. 7 mio. kr.

Der foreslås frigivet en anlægsbevilling på 1 mio. kr. til
planlægning og projektering af de foreslåede vejtiltag og en ny bro. Der skal i
forbindelse med vejløsningen foretages detailprojektering, VVM-screening,
relevante jordbundsundersøgelser, rådgiverbistand og landinspektøropmålinger.

**INDDRAGELSE**

Teknik og Kultur vil afholde borgermøde med henblik på at
inddrage områdets borgere i de planlagte trafikløsninger.

**INDSTILLING**

Direktøren for Teknik og Kultur indstiller til Byrådet:

1.    At der gives en
anlægsbevilling på 1 mio. kr., finansieret af det afsatte rådighedsbeløb i 2018
til projektering og undersøgelser forud for etableringen af en
trafikløsning fra [adresse] via [adresse] til [adresse] i Hadsten, samt projektering af en ny sti-bro [adresse] i
Hadsten.

**BESLUTNING**

***Teknik- og Miljøudvalget, 8. november 2018:***

Fraværende:Ingen

Indstilles godkendt.

***Økonomiudvalget, 20. november 2018:***

Fraværende:Nanni Gregersen

Indstilles godkendt med den præcisering, at forbuddet mod
lastbilkørsel på [adresse] gælder for strækningen mellem rundkørslen [adresse]
[adresse] til [adresse].

**Bilag**

|  |  |
| --- | --- |
| Kort - Skitseret linjeføring - Vejforbindelse Toftegårdsvej/Hammelvej | 710-2018-359878 |